El Reglament (UE) núm. 1308/2013 del Parlament Europeu i del Consell, de 17 de desembre de 2013, pel qual es crea l'organització comuna de mercats dels productes agraris i pel qual es deroguen els Reglaments (CEE) núm. 922/72, (CEE) núm. 234/79, (CE) núm. 1037/2001 i (CE) núm. 1234/2007 preveu la necessitat d'incrementar de forma duradora la proporció de llet i productes lactis en les dietes durant l'etapa de formació dels seus hàbits alimentaris, contribuent d'aquesta forma a la consecució dels objectius de la PAC, en particular estabilitzar els mercats i garantir la disponibilitat dels subministrament tant actuals com futurs.
Per tant, conclou que convé promoure un ajut de la Unió per a finançar o cofinançar la distribució d'aquests productes als nens de centres d'ensenyament.
El Reglament (CE) 657/2008, de la Comissió, de 10 de juliol, estableix disposicions en allò relatiu a la concessió de l'ajut comunitari per al subministrament de llet i determinats productes lactis a l'alumnat dels centres escolars.
D'altra banda, el Reglament (UE) núm.1370/2013 del Consell, de 16 de desembre de 2013, pel qual s'estableixen mesures relatives a la fixació de determinats ajuts i restitucions en relació amb l'organització comuna de mercats dels productes agrícoles determina l'ajut per a tota classe de llet en el marc de l'ajut a la distribució de llet i productes lactis als escolars.
L'objecte d'aquesta Ordre es regular els ajuts per al subministrament de llet i determinats productes lactis a l'alumnat de centres educatius i també l'ajut complementari d'aquests per al subministrament de llet a centres educatius de màxima complexitat.
Conseqüentment, valorada la conveniència de donar suport al sector lleter mitjançant un ajut econòmic, d'acord amb l'article 92 del Text refós de la Llei de finances públiques de Catalunya, aprovat per Decret legislatiu 3/2002, de 24 de desembre, i a proposta de la Direcció General d'Alimentació, Qualitat i Indústries Agroalimentàries en ús de les atribucions que m'han estat conferides,
Aprovar les bases reguladores dels ajuts destinats al subministrament de llet i determinats productes lactis a l'alumnat de centres educatius i de l'ajut complementari destinats a l'alumnat dels centres educatius de màxima complexitat, que es publiquen a l'annex 1 d'aquesta Ordre, així com la llista de productes que es poden beneficiar dels ajuts que figuren en l'annex 2, els imports d'ajuts unitaris que figuren en l'annex 3, la taula d'equivalències per al càlcul de l'ajut que consta en l'annex 4 i els preus màxims de cada producte que consten en l'annex 5.
Aprovar el procediment de tramitació telemàtica especificat a l'annex 6 d'aquesta Ordre per a les sol·licituds de participació a l'ajut complementari per als alumes d'educació infantil i primària dels centres educatius designats pel Departament d'Ensenyament com a centre de màxima complexitat.
Els ajuts al subministrament de llet i determinats productes lactis a l'alumnat de centres educatius estan finançats íntegrament pel Fons Europeu Agrícola de Garantia (FEAGA) i es tramiten d'acord amb les funcions d'organisme pagador que estableix el Decret 393/2006, de 17 d'octubre, pel qual es constitueix i es regula l'organització i el funcionament de l'organisme pagador dels ajuts finançats pel FEAGA i el FEADER (DOGC núm. 4743, de 19.10.2006).
Es deroga l'Ordre AAM/190/2011, de 26 de juliol (DOGC núm. 5938, de 9.8.2011), per la qual s'aproven les bases reguladores de l'ajut per a la cessió de llet i determinats productes lactis a l'alumnat de centres escolars, i l'Ordre AAM/239/2013, de 7 d'octubre, que la modifica (DOGC núm. 6479, de 14.10.2013) les quals només resten d'aplicació als ajuts corresponents a les convocatòries efectuades a la seva empara.
Barcelona, 16 de febrer de 2017
Bases reguladores dels ajuts per al subministrament de llet i determinats productes lactis a l'alumnat de centres educatius i l'ajut complementari per al subministrament de llet a centres educatius de màxima complexitat.
L'objecte dels ajuts que estableix l'Ordre és el subministrament de llet i determinats productes lactis a l'alumnat dels centres escolars segons l'establert Reglament (UE) 1308/2013 i que regula el Reglament (CE) 657/2008, de la Comissió, de 10 de juliol, en l'àmbit territorial de Catalunya, i de l'ajut complementari de l'anterior que va destinat a centres educatius de màxima complexitat.
2.1 Poden ser beneficiaris dels ajuts al subministrament de llet i determinats productes lactis els alumnes i les alumnes que assisteixin regularment a un centre educatiu autoritzat pel Departament d'Ensenyament, de qualsevol dels nivells educatius següents, regulats per la Llei 12/2009, del 10 de juliol, d'educació, i per la Llei orgànica 2/2006, de 3 de maig, d'educació:
Educació infantil, incloses llars d'infants o altres establiments d'educació preescolar,
Educació secundària, que inclourà l'educació secundària obligatòria, el batxillerat i la formació professional de grau mitjà.
2.2 Poden ser beneficiaris de l'ajut complementari per al subministrament de llet els alumnes i les alumnes que assisteixin regularment a un centre educatiu dels establerts, pel Departament d'Ensenyament mitjançant la corresponent Resolució, com a centre de màxima complexitat de qualsevol dels nivells educatius següents:
Segon cicle d'educació infantil.
Cicle inicial d'educació primària.
Cicle mitjà d'educació primària.
Cicle superior d'educació primària.
2.3 L'alumnat beneficiari únicament gaudirà d'aquests ajuts durant els dies lectius.
No es podrà beneficiar dels ajuts durant la seva estada en colònies, de vacances organitzades pel centre escolar o per l'autoritat competent.
—3 Entitats sol·licitants perceptores dels ajuts
3.1 L'ajut al subministrament podrà ser sol·licitat per:
b) Una autoritat educativa que sol·liciti l'ajut per a l'alumnat sota la seva jurisdicció.
c) El proveïdor dels productes degudament autoritzat per l'òrgan competent.
d) Una organització que actuï en nom d'un o més centres escolars o autoritats educatives i que estigui constituïda específicament per a aquest fi.
Els sol·licitants definits en les lletres a), b) i d) anteriors poden sol·licitar l'ajut directament al DARP o fer-ho a través de proveïdors autoritzats.
3.2 L'ajut complementari serà sol·licitat pel proveïdor designat a l'efecte d'acord amb l'apartat 7 d'aquest annex 1.
3.3 En tots els casos, les persones sol·licitants han de disposar de les autoritzacions corresponents regulades en l'apartat 6 d'aquest annex 1.
Els proveïdors amb seu social fora de Catalunya hauran d'haver estar autoritzats com a sol·licitants per l'òrgan competent de la comunitat autònoma a la qual tinguin la seva seu social.
Per a actuar com a sol·licitant de l'ajut complementari per a la distribució llet als centres qualificats de màxima complexitat, a més de l'autorització, hauran de ser designats d'acord amb el procediment establert a l'apartat 7.
—4 Obligacions dels proveïdors autoritzats per obtenir els ajuts.
Són obligacions dels proveïdors autoritzats:
a) Subministrar un o més dels productes establerts a l'annex 2 de l'Ordre, elaborats a la Unió Europea, que compleixin els requisits establerts a l'apartat 8 d'aquestes bases.
b) Destinar els productes exclusivament al consum de l'alumnat dels centres escolars per als quals es sol·liciti l'ajut.
c) No subministrar a cap centre escolar, a l'empara d'aquesta línia d'ajut, més quantitat que la que correspongui a raó de 0,25 litres d'equivalent de llet per alumne declarat i dia lectiu i d'acord amb les equivalències que figuren a l'annex 4.
d) Lliurar a la Direcció General d'Alimentació, Qualitat i Indústries Agroalimentàries, la relació dels productes que subministrarà als centres escolars, amb especificació de la seva composició, i el tipus d'envàs amb la seva capacitat.
Aquesta relació s'haurà d'actualitzar cada vegada que s'inclogui un producte nou en el subministrament als centres escolars o es modifiquin alguna de les dades comunicades.
e) Lliurar a la Direcció General d'Alimentació, Qualitat i Indústries Agroalimentàries, com a màxim el 31 d'octubre de cada any, els compromisos i documentació que els hi hagin lliurat els centres escolars i organitzacions que optin per sol·licitar l'ajut a través d'aquells.
En el supòsit de rebre, amb posterioritat, nous documents de compromís, s'hauran de presentar al DARP, juntament amb tota la resta de documentació requerida, com a molt tard dins del mes en què ha començat a efectuar el subministrament de llet i productes lactis objecte de l'ajut.
f) Informar per escrit a la persona responsable del centre escolar, de les obligacions que adquireix el centre en participar en aquesta línia d'ajut, obligacions que estan recollides a l'apartat 5 d'aquestes bases.
g) Portar una comptabilitat específica en la qual constin els noms i les adreces dels centres escolars adherits, la data de cada subministrament, la categoria i/o subcategoria i la quantitat de producte subministrat, així com el nom i l'adreça social del proveïdor de la llet i dels fabricants dels productes lactis que se subministrin, en el supòsit que no siguin de producció pròpia.
h) Sotmetre's a qualsevol mesura de control establerta per l'autoritat competent, en particular la comprovació dels registres i la inspecció física de les instal·lacions.
i) Posar els documents justificatius a disposició del DARP.
j) Reemborsar els ajuts abonats de manera indeguda, per les quantitats que correspongui, en cas de comprovar que els productes no han estat subministrats a les persones beneficiàries o que l'ajut s'ha cobrat per quantitats superiors a les que resultin de l'aplicació de l'apartat 8.3; o qualsevol altre incompliment dels requisits per cobrar l'ajut.
—5 Obligacions dels centres educatius i de les organitzacions constituïdes per al subministrament de llet i determinats productes lactis a centres educatius.
a) Destinar la llet i els productes lactis subvencionats exclusivament a l'alumnat d'assistència regular per al consum dins de les dependències del centre escolar.
b) Subministrar un o més dels productes enumerats a l'annex 2 de l'Ordre, elaborats a la Unió Europea, que compleixin els requisits del Reglament (CE) 852/2004 i del Reglament (CE) 853/2004, en concret allò relatiu a la fabricació en un establiment autoritzat, condicions d'higiene i tot allò relatiu al marcat d'identificació enumerat a la secció I del annex II del Reglament (CE) 853/2004.
c) La quantitat de producte per la qual se sol·licita l'ajut no ha de ser superior a 0,25 litres d'equivalent de llet per alumne i dia lectiu.
El centre escolar o l'associació és responsable davant l'òrgan gestor del seu incompliment i queda obligat/da directament al reintegrament de l'import de l'ajut que s'hagi atorgat de més per aquesta irregularitat.
d) No utilitzar els productes subvencionats en la confecció de menjars, amb excepció d'aquells que s'elaborin sense ser sotmesos a cap tractament tèrmic.
e) Si al centre escolar el professorat o altre personal del centre consumeix llet o qualsevol altre producte lacti, el centre escolar haurà de tenir a disposició de les autoritats de control les factures o els tiquets de compra dels productes esmentats, com també en el cas de la llet i productes lactis que s'utilitzin per a l'elaboració de menjars sotmesos a tractament tèrmic dins del centre escolar.
f) Tenir col·locat de manera permanent a l'entrada principal del centre, en un lloc on es pugui veure i llegir clarament, un cartell de mida DINA3 o major i amb lletres d'1 centímetre o majors d'acord amb l'establert en l'annex III de Reglaments (CE) 657/2008, amb el títol: Distribució europea de llet als centres escolars, i que contingui almenys la frase següent: El/la nostre/a (categoria del centre escolar) subministra productes lactis subvencionats per la Unió Europea dins del règim europeu de distribució de llet als centres escolars.
g) Sotmetre's a qualsevol mesura de control establerta per l'autoritat competent, en particular en el referent a la comprovació dels registres i la inspecció física.
h) Posar els documents justificatius a disposició del DARP.
i) Quan sol·liciti l'ajut directament, reemborsar els ajuts abonats de manera indeguda, per les quantitats que correspongui, en cas de comprovar que els productes no han estat subministrats a les persones beneficiàries o que l'ajut s'ha cobrat per quantitats superiors a les que resultin de l'aplicació de l'apartat 8.3; o qualsevol incompliment dels requisits per cobrar l'ajut.
5.2 Quan el sol·licitant sigui una organització, haurà de portar a més un registre dels noms i les adreces dels centres escolars i dels productes i les quantitats subministrats a aquests, així com de les dades del fabricant dels productes.
5.3 Els centres escolars i les organitzacions que optin per sol·licitar l'ajut a través d'un proveïdor autoritzat hauran de lliurar a un o més d'aquests proveïdors, per a cada curs escolar, el document de compromís de subministrament on faran constar el nombre total d'alumnat matriculat i d'alumnat beneficiari, ambdós agrupats segons els diferents nivells educatius.
Els documents de compromís tindran validesa des del primer dia del mes en què el proveïdor els presenti en un dels registres del DARP, llevat que aquesta data sigui del mes d'octubre, cas en el qual produiran efectes des de la data d'inici del curs escolar.
Els centres o organitzacions que participin per primera vegada en aquests ajuts i els que hagin variat alguna de les dades aportades en anys anteriors, si no autoritzen al DARP per a obtenir els certificats o verificar les dades necessàries, hauran d'acompanyar amb el compromís:
b) Còpia de l'autorització del Departament d'Ensenyament.
c) Còpia del nomenament del director o directora del centre escolar o la documentació acreditativa de la persona que signa el compromís.
Els centres escolars i les organitzacions podran utilitzar diversos proveïdors, però només un per a cadascun dels productes relacionats a l'annex 2.
El total dels productes subministrats pels diversos proveïdors no podrà superar els 0,25 litres d'equivalent de llet per alumne d'acord amb l'apartat 8.3 d'aquestes bases reguladores.
5.4 Els centres que vulguin participar de l'ajut complementari per a la distribució de llet als centres de màxima complexitat hauran de presentar una sol·licitud de participació mitjançant el procediment aprovat a l'annex 6 d'aquest Ordre.
En aquest cas, no caldrà que lliurin el compromís de subministrament al proveïdor de llet de la categoria I.a) de l'annex 2, al qual es refereix l'apartat 5.3.
—6 Procediment d'autorització dels sol·licitants perceptors dels ajuts al subministrament de llet i determinats productes lactis
6.1 Les persones sol·licitants que intervinguin en aquesta línia d'ajut dins de l'àmbit territorial de Catalunya hauran de presentar la sol·licitud d'autorització mitjançant imprès normalitzat que es podrà obtenir en qualsevol de les dependències del DARP o bé descarregar des de la seu electrònica https://seu.gencat.cat acompanyada de la documentació que es relaciona en els punts 6.3 o 6.4, segons escaigui.
No obstant això, no caldrà que presentin la documentació que ja hagin presentat anteriorment al DARP, i de la qual no hagin variat les dades i continuïn vigents.
En el casos que iniciï el procediment administratiu en una oficina del DARP diferent d'on es va presentar la documentació, caldrà que indiquin a l'imprès de sol·licitud en quin procediment, campanya o any i unitat del DARP la van aportar.
La sol·licitud d'autorització, juntament amb la documentació l'hauran de presentar davant qualsevol dels registres del DARP, sens perjudici que es pugui presentar als altres registres que preveu l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya i l'article 16.4 de la Llei 39/2015, d'1 d'octubre, del procediment administratiu comú de les administracions públiques.
6.2 La sol·licitud haurà de contenir com a mínim:
b) El compromís per escrit de les obligacions que estableixen els apartats 4 i 5 d'aquestes bases, per a cadascun dels tipus de sol·licitants.
Juntament amb la sol·licitud hauran d'aportar la documentació que es detalla per a cada tipus de sol·licitant.
6.3 Documentació a presentar pels proveïdors:
b) Acreditació de la representació per qualsevol mitjà vàlid en dret, si escau.
c) Còpia de l'escriptura de constitució de la societat, si escau.
d) Còpia del certificat d'inscripció al Registre sanitari d'indústries alimentàries (RSIPA) de la unitat de fabricació, si és pròpia, o de les unitats d'emmagatzematge, si només és distribuïdor i no fabricant.
En cas que el proveïdor estigui inscrit al Registre sanitari d'indústries alimentàries de Catalunya (RSIPAC), el DARP ho verificarà d'ofici.
e) Certificat de l'empresa en què s'especifiquin les fitxes de descripció dels productes quan el mateix proveïdor sigui també el fabricant del producte a subministrar, o bé de l'empresa fabricant del producte, si es tracta d'un distribuïdor.
6.4 Documentació a presentar per les organitzacions que actuïn en nom d'un o més centres educatius:
b) Còpia dels estatuts socials de l'organització, si s'escau.
6.5 A proposta del Servei de Regulació de Mercats Agroalimentaris, el/la director/a general d'Alimentació, Qualitat i Indústries Agroalimentàries del DARP resoldrà sobre la concessió de l'autorització per actuar com a sol·licitant de l'ajut.
6.6 La presentació de la sol·licitud per la persona interessada comportarà l'autorització al DARP per a obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
6.7 L'autorització perdrà la seva validesa quan no es presenti cap sol·licitud d'ajut per a un curs escolar.
—7 Procediment de selecció del proveïdor de l'ajut complementari per al subministrament de llet als centres de màxima complexitat.
7.1 El subministrament de llet per a l'alumnat de centres educatius de màxima complexitat anirà a càrrec d'un únic proveïdor seleccionat d'acord amb l'establert en aquest apartat.
7.2 Els proveïdors que hagin presentat sol·licituds d'autoritzacions pels ajuts al subministrament de llet i determinats productes lactis d'acord amb l'apartat 6 podran optar per presentar també la sol·licitud per a la selecció del proveïdor de l'ajut complementari al Departament d'Agricultura, Ramaderia, Pesca i Alimentació mitjançant imprès normalitzat que es podrà obtenir en qualsevol de les dependències del DARP o bé descarregar des de la seu electrònica https://seu.gencat.cat.
La sol·licitud per participació en el procés selecció s'haurà de presentar en el termini que indiqui la convocatòria dels ajuts corresponents i davant qualsevol dels registres del DARP, sens perjudici que es pugui presentar als altres registres que preveu l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya i l'article 16.4 de la Llei 39/2015, d'1 d'octubre, del procediment administratiu comú de les administracions públiques.
7.3 La sol·licitud haurà de contenir com a mínim:
b) El preu que pretenen cobrar per la llet lliurada, sempre tenint en compte el preu màxim que figura a l'annex 5 d'aquesta Ordre.
7.4 Per seleccionar el proveïdor per al subministrament de llet als centres de màxima complexitat, la Direcció General d'Alimentació, Qualitat i Indústries Agroalimentàries valorarà les sol·licituds presentades, en primer lloc, tenint en compte els mitjans tècnics que es disposi i altres requisits necessaris per fer la correcta distribució a tot el territori.
En cas que més d'un proveïdor compleixi els requisits necessaris per ser autoritzat, la Direcció General autoritzarà l'entitat que hagi ofert el preu de la llet més baix.
7.5 La presentació de la sol·licitud per a la selecció del proveïdor de l'ajut complementari implica també la presentació de la sol·licitud de l'ajut complementari per al subministrament de llet.
7.6 La resolució de selecció del proveïdor i de concessió de l'ajut complementari quedarà condicionada a la subscripció d'un conveni signat entre el proveïdor seleccionat i el DARP.
8.1 Els ajuts destinats al subministrament de llet i determinats productes lactis a l'alumnat de centre educatius es concedirà exclusivament per al consum dels productes que recull l'annex 2 de l'Ordre i sempre que aquests productes compleixin els requisits establerts pel Reglament (CE) 852/2004 del Parlament Europeu i del Consell, de 29 d'abril de 2004, relatiu a la higiene dels productes alimentaris, i portin la marca identificativa exigida pel Reglament (CE) 853/2004 del Parlament Europeu i del Consell, de 29 d'abril de 2004, pel qual s'estableixen normes específiques d'higiene dels aliments d'origen animal.
8.2 L'ajut complementari destinat a l'alumnat dels centres educatius de màxim complexitat es concedirà exclusivament per al consum de llet tractada tèrmicament de la categoria I.a) de l'annex 2 de l'Ordre.
Es preveu el lliurament de 60 racions durant el curs escolar.
No obstant això, el nombre de racions podrà incrementar-se o disminuir-se en funció de la disponibilitat pressupostària.
8.3 Els ajuts dels subapartats 1 i 2 precedents es concediran per una quantitat màxima global de 0,25 litres d'equivalent de llet per alumne i dia lectiu, consumits a les dependències del centre escolar.
La quantitat màxima es calcularà en base al nombre d'alumnes beneficiaris que consti en el compromís a què fa referència l'apartat 5.3 d'aquestes bases reguladores.
8.4 Queden expressament exclosos dels ajuts regulats en aquestes bases la llet i els productes lactis que s'utilitzin en la preparació de menjars en les instal·lacions del centre escolar.
No obstant això, podran beneficiar-se de l'ajut quan s'utilitzin en la preparació de menjars que no requereixin un tractament tèrmic.
8.5 L'import dels ajuts dels subapartats 1 i 2 precedents es calcularà multiplicant les quantitats de productes sol·licitades pels imports d'ajuts unitaris que s'estableixen a l'annex 3 d'aquestes bases reguladores, i tenint en compte els requisits establerts a l'apartat 8.3.
8.6 La Direcció General d'Alimentació, Qualitat i Indústries Agroalimentàries establirà el preu màxim que hauran de pagar les persones beneficiàries per cadascun dels diferents productes subvencionables d'acord amb l'establert a l'annex 5 de l'Ordre.
Aquests preus es podran modificar al llarg del curs escolar en cas de produir-se modificacions en els imports de l'ajut comunitari, d'acord amb l'establert en l'article 4.2 del Reglament (CE) 657/2008, de la Comissió, de 10 de juliol.
—9 Sol·licituds de pagament i documentació
9.1 Les entitats autoritzades sol·licitaran el pagament dels ajuts al subministrament de llet i determinats productes lactis en imprès normalitzat que es podrà obtenir en qualsevol de les dependències del DARP o bé descarregar des de la seu electrònica https://seu.gencat.cat.
Aquestes sol·licituds s'adreçaran al director o la directora general d'Alimentació, Qualitat i Indústries Agroalimentàries i es presentaran, preferentment, davant un del registres oficials del DARP, sense perjudici de fer ús de la resta de mitjans establerts en la Llei 39/2015, d'1 d'octubre, del procediment administratiu comú de les administracions públiques.
El termini màxim per a la presentació és el darrer dia del tercer mes següent a l'últim mes de subministrament del període objecte de la sol·licitud de pagament.
9.2 Cada sol·licitud de pagament es referirà a un dels períodes de subministrament següents:
a) Primer període: setembre, octubre, novembre i desembre.
b) Segon període: gener, febrer i març.
c) Tercer període: abril, maig i juny.
d) Quart període: juliol i agost.
9.3 Quan un centre escolar o una organització presenti una sol·licitud haurà d'aportar les factures acompanyades de la prova de pagament.
9.4 Quan el sol·licitant sigui un proveïdor, es presentarà una sol·licitud única per període de subministrament que inclogui els subministraments realitzats a tots els centres amb compromís.
Juntament amb la sol·licitud, haurà d'aportar:
a) Les factures exclusives de les quantitats i els productes subvencionats lliurats, que hauran de contenir tots els requisits legals que estableix la normativa vigent aplicable i especificar l'import de l'ajut.
b) La còpia dels extractes del compte bancari on constin els pagaments efectuats pels centres escolars o organitzacions.
c) Si la sol·licitud conté el subministrament a diversos centres escolars, s'aportarà una relació completa, en suport informàtic amb el format especificat pel Servei de Regulació de Mercats Agroalimentaris que contingui, com a mínim, de cadascun dels centres, la informació següent:
Referència al número i la data de la factura.
Les quantitats subministrades desglossades per a cadascun dels productes de l'annex 2 de l'Ordre i els equivalents de llet de cada producte.
9.5 En el cas de l'ajut complementari, la sol·licitud de pagament ha d'anar acompanyada de:
a) Albarans de lliurament de la llet a les escoles, on es recullin les dades de l'escola, quantitat de llet entregada i data, i on consti la identificació i la conformitat a la recepció del producte mitjançant la signatura i/o segell de l'escola.
b) Si la sol·licitud conté el subministrament a diversos centres educatius s'aportarà una relació completa, en suport informàtic amb el format especificat pel Servei de Regulació de Mercats Agroalimentaris que contingui, com a mínim, de cadascun dels centres, la informació següent:
Referència al número i la data de l'albarà.
La quantitat de llet subministrada.
9.6 En tots els casos, a la sol·licitud caldrà indicar-hi el nombre total d'alumnes beneficiaris segons els diferents nivells educatius als quals s'ha subministrat els productes objecte de l'ajut en el període al qual fa referència la sol·licitud.
9.7 L'imprès de sol·licitud inclourà la declaració responsable que el compte on s'ha d'ingressar l'import de l'ajut inclòs en l'imprès de sol·licitud pertany a la persona sol·licitant de l'ajut, i que la persona sol·licitant la ratifica mitjançant la signatura de la sol·licitud, i sobre la conformitat de les còpies aportades amb els originals corresponents.
—10 Tramitació, resolució i pagament
10.1 El Servei de Regulació de Mercats Agroalimentaris comprovarà d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
10.2 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
10.3 D'acord amb la documentació presentada, el Servei de Regulació de Mercats Agroalimentaris elevarà proposta de resolució al director o directora general d'Alimentació, Qualitat i Industries Agroalimentàries, el/la qual emetrà la corresponent resolució.
10.4 El termini màxim per emetre la resolució dels ajuts regulats en aquestes bases i notificar-la per escrit a la persona sol·licitant serà de tres mesos, a comptar des de la data en què finalitza el termini de presentació de sol·licituds.
11.1 Són causes d'invalidesa de la resolució de concessió, que comporten l'obligació de tornar les quantitats percebudes, les que s'estableix l'article 36 de la Llei 38/2006, de 17 de novembre, general de subvencions.
11.2 També procedirà el reintegrament de les quantitats percebudes i l'exigència de l'interès de demora corresponent del moment del pagament de l'ajut fins a la data en què s'acordi la procedència del reintegrament en els casos que estableixen l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel quan s'aprova el Text refós de la Llei de finances públiques de Catalunya.
11.3 Per a la recuperació dels imports pagats indegudament, s'aplicarà l'article 7 del Reglament d'execució (UE) 809/2014 i subsidiàriament el Decret legislatiu 3/2002, que aprova el Text refós de la Llei de finances públiques de Catalunya, de 24 de desembre, en matèria de revocació de l'ajut i procediment per al seu reintegrament, i la Llei 38/2003, de 17 de novembre, general de subvencions.
El Servei de Regulació de Mercats Agroalimentaris té facultat de realitzar els controls que consideri necessaris per comprovar les dades que justifiquen l'atorgament de l'ajut i d'inspeccionar les instal·lacions dels centres educatius o dels proveïdors per comprovar que es compleixen la destinació dels ajuts, els requisits i els compromisos establerts en aquestes bases reguladores.
D'acord amb l'article 46.2 de la Llei 38/2003, la negativa al compliment de l'obligació de col·laboració dels beneficiaris o tercers a prestar col·laboració i facilitar la documentació que els sigui requerida en exercici d'aquestes funcions d'inspecció i control, es considerarà resistència, excusa, obstrucció o negativa i, per tant, causa de revocació, i reintegrament si escau, de l'ajut, sense perjudici de les sancions que puguin correspondre.
Si la sol·licitud de pagament de l'ajut es presenta transcorreguts el termini màxim de tres mesos que estableix la convocatòria, es tindrà dret a cobrar l'ajut, si escau, però amb una reducció del 5% si la sol·licitud es lliura durant el quart mes, i el 10% si es fa durant el cinquè mes.
Si es lliura amb posterioritat, es perdrà el dret a rebre l'ajut.
En supòsits de força major, es poden exceptuar les reduccions anteriors.
El règim sancionador aplicable a aquesta línia d'ajuts és el que preveu el Decret legislatiu 3/2002, de 24 de desembre, i la Llei 38/2003, de 17 de novembre, sens perjudici de les especialitats que es puguin derivar de la normativa sectorial aplicable.
D'acord amb l'article 10 del Reglament (CE) 657/2008, de la Comissió, en cas de comprovar la manca de compliment de condicions d'atorgament o de les obligacions contretes, es podrà suspendre o retirar l'autorització d'una persona sol·licitant autoritzada per a la concessió de l'ajut, en funció de la gravetat de la infracció.
La suspensió podrà ser per un període d'1 a 12 mesos.
En cas de retirada, es podrà tornar a concedir l'autorització, a petició de la persona interessada, una vegada transcorregut un període mínim de 12 mesos.
La sanció de retirada o de suspensió no s'imposarà en cas que la infracció s'hagi comès per causa de força major o que l'òrgan gestor apreciï que no s'ha comès deliberadament o per negligència, així com tampoc no s'imposarà si es considera, a judici de l'òrgan gestor, que la seva importància és menor.
Si aquesta conducta està tipificada com a infracció per la legislació aplicable, dóna lloc a la incoació de l'oportú expedient sancionador.
16.1 Les dades personals dels beneficiaris dels ajuts finançats pel FEAGA podran ser tractades per organismes nacionals i de la Unió europea relacionats amb les obligacions de les administracions relatives a la gestió, el control i l'auditoria, així com de seguiment i avaluació, d'acord amb l'article 117.1 del Reglament (UE) 1306/2013.
A aquests efectes, assisteixen als beneficiaris els drets establerts en les normes sobre el tractament de dades de la Directiva 95/46/CE i del Reglament (CE) 45/2001, així com la normativa de transposició.
16.2 D'altra banda, els beneficiaris i les entitats col·laboradores, si escau, en el cas que l'objecte de la subvenció inclogui el tractament de dades de caràcter personal, han de complir amb la normativa corresponent, tot adoptant i aplicant les mesures de seguretat previstes per la normativa europea esmentada en l'apartat anterior i per la Llei orgànica 15/1999, de 13 de desembre, de protecció de dades de caràcter personal desplegada pel Reial decret 1720/2007, de 21 de desembre.
16.3 El tractament de les dades personals s'incorporarà al fitxer automatitzat anomenat Gestió Pla de Consum Fruita a les Escoles.
L'òrgan responsable d'aquest fitxer és el Departament d'Agricultura, Ramaderia, Pesca i Alimentació i l'adreça on la persona interessada pot exercir els drets d'accés, rectificació, cancel·lació i oposició és Gran Via de les Corts Catalanes, 612-614, 08007 Barcelona.
La finalitat del fitxer és tenir la informació de les escoles adherides als ajuts per a cada curs escolar i de les persones que dirigeixen i coordinen els ajuts a cada centre educatiu.
Els ajuts finançats pel FEAGA concedits a les persones físiques per import superior a 1.250,00 euros i els ajuts concedits a persones jurídiques es faran públics en la seu electrònica de la Generalitat http://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
Els ajuts finançats pel FEAGA ajuts estan sotmesos al règim de transparència i al sistema de control i sancions establert en el Reglament (UE) núm. 1306/2013, del Parlament Europeu i del Consell, de 17 de desembre de 2013, sobre finançament, gestió i seguiment d ela Política Agrícola Comuna, pel qual es deroguen els Reglaments (CE) núm. 352/78, (CE) núm. 165/94, (CE) núm. 2799/98, (CE) núm. 814/2000, (CE) núm. 1290/2005 i (CE) núm. 485/2008 del Consell.
Llista de productes que poden beneficiar-se de l'ajut
b) Llet tractada tèrmicament amb xocolata, sucs de fruites o aromatitzada, que contingui com a mínim un 90% en pes de la llet esmentada a la lletra a) i com a màxim un 7% de sucre afegit i/o mel.
c) Productes lactis fermentats amb sucs de fruites o sense, aromatitzats o no, que continguin com a mínim un 90% en pes de la llet esmentada a la lletra a) i com a màxim un 7% de sucre afegit i/o mel.
Productes lactis fermentats o no, aromatitzats o no, amb fruites que continguin com a mínim un 75% en pes de la llet esmentada a la lletra a) de la categoria I i com a màxim un 7% de sucre afegit i/o mel.
(Per a la categoria de productes lactis fermentats amb fruites, els productes lactis fermentats amb fruites sempre contindran fruites, polpa de fruites, puré de fruita o sucs de fruites.
Per a aquesta categoria, s'entendrà per fruita els productes recollits al capítol 8 de la nomenclatura combinada.
Els sucs de fruites, la polpa de fruites i el puré de fruites s'utilitzaran de conformitat amb la Directiva 2001/112/CE del Consell, de 20 de desembre de 2001, relativa als sucs de fruites i altres productes similars destinats a alimentació humana.)
El sucre afegit a les fruites s'inclourà en el 7% màxim de sucre afegit.
Formatges frescos i fosos que continguin com a màxim un 10% d'ingredients no lactis.
Formatges que continguin com a màxim un 10% d'ingredients no lactis i que no entrin en la categoria III.
a) 18,15 euros per cada 100 kg de productes de la categoria I.
b) 16,34 euros per cada 100 kg de productes de la categoria II.
c) 54,45 euros per cada 100 kg de productes de la categoria III.
d) 138,85 euros per cada 100 kg de productes de la categoria V.
Les equivalències que s'han d'aplicar per calcular l'ajut i el consum màxim amb dret a ajut seran les següents, d'acord amb els articles 4.3 i 5.2 del Reglament (CE) núm. 657/2008 de la Comissió, de 10 de juliol:
b) Per convertir els quilograms a quilograms de llet, les quantitats es multiplicaran per:
Categoria II: 100 kg = 90 kg de llet.
Categoria III 100 kg = 300 kg de llet.
Categoria V 100 kg = 765 kg de llet.
Els preus màxims, inclòs l'IVA corresponent, de cada producte per al curs escolar 2016-2017 són els següents:
Llet tractada tèrmicament (pasteuritzada): 0,92 euros/kg.
Llet tractada tèrmicament (la resta) en envàs d'un litre: 0,88 euros/kg.
Llet tractada tèrmicament (la resta) en envàs d'1,5 litres: 0,89 euros/kg.
Llet tractada tèrmicament (la resta) en envàs de 200 cc: 1,28 euros/kg.
Llet amb xocolata, sucs de fruites o aromatitzada que contingui un mínim del 90% en pes de llet tractada tèrmicament i un màxim del 7% de sucre afegit i/o mel: 1,32 euros/kg.
Llet amb xocolata, sucs de fruites o aromatitzada que contingui un mínim del 90% en pes de llet tractada tèrmicament i un màxim del 7% de sucre afegit i/o mel, en envàs de 200 cc: 1,67 euros/kg.
Productes lactis fermentats amb sucs de fruites o sense, aromatitzats o no, que continguin un mínim del 90% en pes de llet tractada tèrmicament i un màxim del 7% de sucre afegit i/o mel: 2,07 euros/kg.
Productes lactis fermentats o no, aromatitzats o no, amb fruites, que continguin un mínim del 75% en pes de llet tractada tèrmicament i un màxim del 7% de sucre afegit i/o mel: 2,91 euros/kg.
Formatges frescos i fosos que continguin com a màxim un 10% d'ingredients no lactis: 6,78 euros/kg.
Els petitsuís i formatgets: 5,26 euros/kg.
La resta de formatges que continguin un màxim de un 10% d'ingredients no lactis i que no entrin en la categoria III: 7,61 euros/kg.
Tramitació telemàtica de les sol·licituds d'adhesió dels centres de màxima complexitat a l'ajut complementari
–1 Les sol·licituds del centres educatius de màxima complexitat per participar en la convocatòria pública d'adhesió a l'ajut complementari s'han de presentar per mitjans electrònics a través de la seu electrònica corporativa de la Generalitat de Catalunya, corresponent a l'adreça electrònica de referència seu.gencat.cat, accessible directament, així com a través del portal d'Internet http://www.gencat.cat/agricultura/ajuts/.
2.1 Les sol·licituds realitzades per mitjans electrònics es consideren presentades davant l'Administració quan s'enregistrin en el Registre electrònic corporatiu de la Generalitat de Catalunya, S.
2.2 El Registre electrònic corporatiu de la Generalitat (S ) emet de manera automàtica el corresponent rebut de presentació, que consisteix en una còpia autenticada de la sol·licitud, i que inclou la data i l'hora de presentació i el número de registre d'entrada.
3.1 La presentació de sol·licituds a través dels mitjans electrònics establerts a l'apartat 1 d'aquest annex es pot fer tots els dies de l'any durant les vint-i-quatre hores del dia, en els termes d'aquesta convocatòria.
3.2 El Registre electrònic corporatiu de la Generalitat de Catalunya, S, es regeix, a l'efecte de còmput de terminis imputables, per la data i l'hora oficial de la seu electrònica corporativa d'accés al Registre.
La recepció en un dia inhàbil s'entén efectuada el primer dia hàbil següent.
–4 Efectes de la presentació de sol·licituds
4.1 D'acord amb el que estableix l'article 3.9 de la Llei 59/2003, de 19 de desembre, de signatura electrònica, el DARP reconeix la validesa i l'eficàcia de les sol·licituds presentades electrònicament.
4.2 L'entitat interessada pot acreditar la presentació de la sol·licitud aportant la confirmació de la recepció de la sol·licitud de la tramitació electrònica, que ha d'incorporar, en tot cas, el número de registre d'entrada, i la data i l'hora de presentació al Registre telemàtic corporatiu de la Generalitat de Catalunya, S.
La resolució es notificarà mitjançant la publicació de la llista de centres educatius admesos per participar en el Programa el Tauler electrònic de l'Administració de la Generalitat de Catalunya [URL].